section_heading: Povijest
paragraph_text: mini|lijevo|250px|<center>Na detalju slike Johanna Zoffanya La Tribuna degli Uffizi iz 18. st. mogu se prepoznati mnoga vrijedna djela koja su i danas dio kolekcije muzeja. mini|250px|<center>Pogled na jedan od hodnika koji su nekad bili ukrašeni tapiserijama. mini|lijevo|250px|<center>Pogled na ložu galerije Uffizi s juga. Palaču je započeo graditi Giorgio Vasari 1560. g. za Cosima Medicija kao ured firentinskih upravitelja, odatle joj i ime uffizi („uredi”). Gradnju su po Vasarijevim nacrtima nastavili Alfonso Parigi i Bernardo Buontalenti, te su je završili 1581. g. Dvorište cortile je dugo i usko, te se svojom dorskom kolonadom otvara prema rijeci Arno čime se uokviruje prostor a da se ne zatvara. Povjesničari umjetnosti smatraju da je to najraniji primjer organizirane ulične panorame u Europi.<ref>Siegfried Giedion, Space, Time and Architecture (1941) 1962 fig.17. Vasari, koji je bio i slikar i arhitekt, naglasio je perspektivnu dužinu usklađujući krovne istake pročelja s neprekinutim istakama između katova, kao i tri neprekinute stube na kojima počiva prednja fasada palače.